উইলিয়ান বর্জেস দা সিলভা
উইলিয়ান বর্জেস দা সিলভা (জন্ম: ৯ আগস্ট, ১৯৮৮) রিবেইরাও পেরেজে জন্মগ্রহণকারী ব্রাজিলীয় ফুটবলার। সচরাচর তিনি উইলিয়ান নামেই সমধিক পরিচিত। ব্রাজিল জাতীয় ফুটবল দলে খেলার পাশাপাশি ইংলিশ ক্লাব চেলসিতে উইঙ্গার হিসেবে খেলছেন। করিন্থিয়ান্স স্পোর্ট ক্লাবের মাধ্যমে খেলোয়াড়ী জীবন শুরু করেন তিনি। পরবর্তীতে আগস্ট, ২০০৭ সালে €১৪ মিলিয়ন ইউরোর বিনিময়ে ইউক্রেনীয় শাখতার দন্তেস্ক ক্লাবে যোগ দেন। ছয় বছর ইউক্রেনীয় ক্লাবে খেলার পর সংক্ষিপ্তকালের জন্য আনঝি মাখাচকালা ক্লাবে স্থানান্তরিত হন। এরপর £৩২ মিলিয়ন পাউন্ডের বিনিময়ে চেলসি ক্লাবে যোগ দেন।